sukhrobnurali/uzbek-legal-corpus huggingface dataset:
“MIKROKREDITBANK” AKSIYADORLIK TIJORAT BANKINING TADBIRKORLIK SUBYEKTLARINI QOʻLLAB-QUVVATLASh BORASIDAGI FAOLIYATINI YANADA KENGAYTIRISh ChORA-TADBIRLARI TOʻGʻRISIDA
(decree, 2023-04-27)

“Mikrokreditbank” aksiyadorlik tijorat bankining kapitallashuvi darajasini yanada oshirish, kichik biznes va xususiy tadbirkorlikni tashkil eta boshlash hamda jadal rivojlantirish uchun qulay shart-sharoitlarni yaratishda bankning ishtirokini kengaytirish, yakka tartibdagi mehnat faoliyatini aktivlashtirish va kasanachilikni rivojlantirish hisobiga aholi bandliligini oshirish, tadbirkorlik subyektlarining mini-texnologiyalarni va zamonaviy texnologik uskunalarni xarid qilish, ichki va tashqi bozorlarda raqobatbardosh mahsulotlar ishlab chiqarishni oʻzlashtirish uchun imtiyozli kreditlardan keng koʻlamda foydalanishlarini taʼminlash maqsadida: 1. “Mikrokreditbank” aksiyadorlik tijorat banki aksiyadorlari, Oʻzbekiston Respublikasi Moliya vazirligi va Markaziy bankining 2008-2009-yillarda “Mikrokreditbank” aksiyadorlik tijorat bankining ustav kapitalini 1-ilovaga muvofiq qoʻshimcha 72 mlrd. soʻmga koʻpaytirib, uning umumiy miqdorini 150 mlrd. soʻmga yetkazish toʻgʻrisidagi taklifiga rozilik berilsin. 5. Oʻzbekiston Respublikasi Prezidentining “Mikrokreditbank” aksiyadorlik tijorat bankini tashkil etish toʻgʻrisida” 2006-yil 5-maydagi PF-3750-son Farmoniga 2-ilovaga muvofiq oʻzgartish va qoʻshimchalar kiritilsin. 6. Oʻzbekiston Respublikasi Markaziy banki Adliya vazirligi va boshqa manfaatdor vazirliklar hamda idoralar bilan birgalikda bir oy muddatda qonun hujjatlariga ushbu Farmondan kelib chiqadigan qoʻshimcha va oʻzgartishlar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 7. Mazkur Farmonning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Markaziy banki raisi F.M. Mullajonov zimmalariga yuklansin. mlrd soʻm T/r Aksiyadorlar Jami shu jumladan, 2008-2009-yillarda qoʻshimcha joylashtiriladigan aksiyalar 1. Oʻzbekiston Respublikasi Moliya vazirligi 80,0 17,7 2. Oʻzbekiston Respublikasi Markaziy banki 40,0 40 3. Tashqi iqtisodiy faoliyat Milliy banki 3,5 1,5 4. “Asaka-bank” 2,5 1 5. “Agrobank” ATB 2,0 1 6. Sanoatqurilishbank 2,3 1,3 7. “Oʻzbekinvest” MK 2,0 1 8. “Oʻzbekneftgaz” MXK 6,0 5 9. “Oʻzkimyosanoat” AK 2,0 1,5 10. “Oʻzbektelekom” AK 3,0 2 11. Boshqa aksiyadorlar 6,7 - Jami 150 72 Oʻzbekiston Respublikasi Prezidentining 2006-yil 5-maydagi “Mikrokreditbank” aksiyadorlik tijorat bankini tashkil etish toʻgʻrisida”gi PF-3750-son Farmonida: a) 1-bandning uchinchi xatboshisi chiqarib tashlansin; b) 2 va 3-bandlar oʻz kuchini yoʻqotgan deb hisoblansin; v) 8-bandda: “2011-yilning” soʻzlari “2015-yilning” soʻzlari bilan almashtirilsin; quyidagi mazmundagi xatboshi bilan toʻldirilsin: “berilgan imtiyozlar natijasida boʻshaydigan mablagʻlar maqsadli tarzda “Mikrokreditbank” ATBning moddiy-texnik bazasini mustahkamlashga yoʻnaltirilsin”.
ILMIY, ILMIY-TADQIQOT MUASSASALARI VA TAShKILOTLARINING MODDIY-TEXNIKA BAZASINI MUSTAHKAMLASh ChORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Innovatsion loyihalar va texnologiyalarni ishlab chiqarishga tatbiq etishni ragʻbatlantirish borasidagi qoʻshimcha chora-tadbirlar toʻgʻrisida” 2008-yil 15-iyuldagi PQ-916-son qarorini bajarish yuzasidan hamda ilmiy, ilmiy-tadqiqot muassasalari va tashkilotlarini ilmiy, texnologik va laboratoriya asbob-uskunalari bilan jihozlash (qoʻshimcha jihozlash) maqsadida Vazirlar Mahkamasi qaror qiladi: 1. Oʻzbekiston Respublikasi Fanlar akademiyasi, Qishloq va suv xoʻjaligi vazirligi, Sogʻliqni saqlash vazirligi, Oliy va oʻrta maxsus taʼlim vazirligi tomonidan ilmiy, ilmiy-tadqiqot muassasalari va tashkilotlarining mavjud moddiy-texnika bazasi kompleks xatlovdan oʻtkazilganligi maʼlumot uchun qabul qilinsin. 2. 2009—2012-yillarda Oʻzbekiston Respublikasi Fanlar akademiyasi, Qishloq va suv xoʻjaligi vazirligi, Sogʻliqni saqlash vazirligi, Oliy va oʻrta maxsus taʼlim vazirligining ilmiy, ilmiy-tadqiqot muassasalari va tashkilotlarini ilmiy, texnologik va laboratoriya asbob-uskunalari bilan jihozlash (qoʻshimcha jihozlash) dasturi (keyingi oʻrinlarda Dastur deb ataladi) ilovaga* muvofiq tasdiqlansin. 3. Belgilab qoʻyilsinki, Oʻzbekiston Respublikasi Prezidentining 2008-yil 15-iyuldagi PQ-916-son qarorining 9-bandiga muvofiq Dastur doirasida Oʻzbekiston Respublikasiga olib kelinadigan asbob-uskunalar bojxona toʻlovlaridan (bojxonada rasmiylashtirish yigʻimlaridan tashqari) ozod qilinadi. 4. Oʻzbekiston Respublikasi Fanlar akademiyasi, Qishloq va suv xoʻjaligi vazirligi, Sogʻliqni saqlash vazirligi, Oliy va oʻrta maxsus taʼlim vazirligi: ilmiy, texnologik va laboratoriya asbob-uskunalari xarid qilish uchun qonun hujjatlariga muvofiq tender komissiyalari tashkil etsinlar; asbob-uskunalar xarid qilish uchun ajratilgan mablagʻlarning oʻz vaqtida oʻzlashtirilishini taʼminlasinlar; xarid qilinadigan asbob-uskunalarning olib kelinishi va ulardan samarali foydalanilishi ustidan amaliy nazorat oʻrnatsinlar; Dasturning bajarilishi toʻgʻrisida har yili keyingi yilning 15-yanvarigacha Oʻzbekiston Respublikasi Vazirlar Mahkamasiga axborot bersinlar. 5. Oʻzbekiston Respublikasi Moliya vazirligi Dastur parametrlariga muvofiq har yili ilmiy, texnologik va laboratoriya asbob-uskunalari xarid qilish uchun mablagʻlarni nazarda tutsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov va Oʻzbekiston Respublikasi Bosh vazirining oʻrinbosari R.S.Qosimov zimmasiga yuklansin.
OʻZBEKISTON RESPUBLIKASI PREZIDENTINING “2009 YIL HOSILI UChUN KUZGI BOShOQLI DON EKINLARINI EKISh, NAVLARNI JOYLAShTIRISh VA XARID QILIShNING TAShKILIY ChORA-TADBIRLARI TOʻGʻRISIDA” 2008 YIL 4 SENTYABRDAGI PQ-956-SON QARORIGA OʻZGARTIShLAR KIRITISh TOʻGʻRISIDA
(resolution, 2020-09-28)

Oʻzbekiston Respublikasi Prezidentining “Oziq-ovqat ekinlari ekiladigan maydonlarni optimallashtirish va ularni yetishtirishni koʻpaytirish chora-tadbirlari toʻgʻrisida” 2008-yil 20-oktabrdagi PF-4041-son Farmonining ijrosini taʼminlash maqsadida: 1. Oʻzbekiston Respublikasi Prezidentining “2009-yil hosili uchun kuzgi boshoqli don ekinlarini ekish, navlarni joylashtirish va xarid qilishning tashkiliy chora-tadbirlari toʻgʻrisida” 2008-yil 4-sentabrdagi PQ-956-son qarorining 1—3-ilovalari 1—3-ilovalarga* muvofiq holdagi tahrirda bayon etilsin. 2. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
DAVLAT FOYDASIGA VOZ KEChISh BOJXONA REJIMI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2016-04-21)

Oʻzbekiston Respublikasi Bojxona kodeksining 38-moddasiga asosan qaror qiladi: 1. Oʻzbekiston Respublikasi Davlat bojxona qoʻmitasining 1999-yil 17-martdagi 02/12-48-sonli qarori bilan tasdiqlangan Davlat foydasiga voz kechish bojxona rejimi toʻgʻrisidagi nizomga (roʻyxat raqami 695, 1999-yil 8-aprel — Meʼyoriy hujjatlar axborotnomasi, 1999-yil, 4-son) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
DAVLAT SOLIQ XIZMATI ORGANLARI TADBIRKORLIK SUBYEKTLARIDAN MOLIYAVIY HISOBOT, SOLIQLAR, MAJBURIY TOʻLOVLAR VA DAROMADLAR TOʻGʻRISIDAGI DEKLARATSIYALAR BOʻYIChA HISOB-KITOBLAR, YoZMA ARIZALAR VA BILDIRIShNOMALAR QABUL QILIB OLISh HAMDA ROʻYXATDAN OʻTKAZISh TOʻGʻRISIDAGI NIZOMGA OʻZGARTIRISh KIRITISh HAQIDA
(resolution, 2020-12-04)

Oʻzbekiston Respublikasining Soliq kodeksi va Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq Davlat soliq qoʻmitasi qaror qiladi: 1. Oʻzbekiston Respublikasi Davlat soliq qoʻmitasining 2005-yil 10-iyuldagi 2005-42-son qarori bilan tasdiqlangan Davlat soliq xizmati organlari tadbirkorlik subyektlaridan moliyaviy hisobot, soliqlar, majburiy toʻlovlar va daromadlar toʻgʻrisidagi deklaratsiyalar boʻyicha hisob-kitoblar, yozma arizalar va bildirishnomalar qabul qilib olish hamda roʻyxatdan oʻtkazish toʻgʻrisidagi nizomning (roʻyxat raqami 1500, 2005-yil 29-iyul — Oʻzbekiston Respublikasi qonun hujjatlari toʻplami, 2005-y., 30-31-son, 238-modda) 14-bandi birinchi xatboshisidagi “ikki kundan oshmagan muddatda” soʻzlari “uch kundan oshmagan muddatda” soʻzlari bilan almashtirilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
AHOLINING OMONATLARINI JALB QILISh BOʻYIChA RESPUBLIKA TIJORAT BANKLARI OʻRTASIDA TANLOV OʻTKAZISh TOʻGʻRISIDA
(resolution, 2017-09-25)

Aholining boʻsh pul mablagʻlarini banklardagi omonatlarga jalb qilish boʻyicha tijorat banklarini qoʻshimcha ragʻbatlantirish va ularning faoliyatini kuchaytirish, banklarning investitsiyaviy imkoniyatlarini yanada kengaytirish uchun ularning resurs bazalarini mustahkamlash, shuningdek, aholiga koʻrsatilayotgan bank-moliya xizmatlari sifatini oshirish maqsadida: 1. Oʻzbekiston Respublikasi Markaziy banki, Oʻzbekiston Banklari uyushmasi va tijorat banklarining har yili yanvar oyida tugagan yil yakunlari boʻyicha aholining omonatlarini jalb qilish yuzasidan respublika tijorat banklari va ularning filiallari oʻrtasida tanlov oʻtkazish toʻgʻrisidagi taklifiga rozilik berilsin. 2. Belgilansinki: tanlovda respublikaning barcha tijorat banklari va ularning boʻlinmalari (filiallari, mini-banklar, jamgʻarma va maxsus kassalar) ishtirok etishi mumkin; reyting bahoga koʻra yil yakunlari boʻyicha eng yuqori ballarni toʻplagan tijorat banklari, filiallar, mini-banklar, jamgʻarma yoki maxsus kassalar tanlov gʻoliblari sifatida tan olinadi; tanlov sovrin jamgʻarmasi tanlovda ishtirok etayotgan tijorat banklari hamda Oʻzbekiston Banklari uyushmasi mablagʻlari hisobidan shakllantiriladi. 3. Aholining omonatlarini jalb qilish yuzasidan respublika tijorat banklari oʻrtasida har yili tanlovlar oʻtkazishni tashkil etish, yakunlarini chiqarish va gʻoliblarni aniqlash uchun 1-ilovaga* muvofiq tarkibda tashkiliy qoʻmita tuzilsin. 4. Aholining omonatlarini jalb qilish yuzasidan respublika tijorat banklari oʻrtasida tanlov oʻtkazish hamda uning ishtirokchilarini ragʻbatlantirish tartibi toʻgʻrisidagi nizom 2-ilovaga* muvofiq tasdiqlansin. 5. Tashkiliy qoʻmita (F.M. Mullajonov): ikki hafta muddatda tanlovni oʻtkazish tartibi va shartlarini tijorat banklariga yetkazishni; zarur miqdorda sovrin jamgʻarmasini shakllantirishni va tanlov gʻoliblarining xolisona aniqlanishini taʼminlasin. 6. Oʻzbekiston Milliy teleradiokompaniyasi, ommaviy axborot vositalari tashkiliy qoʻmita bilan birgalikda tanlov oʻtkazilishi va uning natijalari keng yoritilishini taʼminlasin. 7. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Markaziy banki raisi F.M. Mullajonov zimmalariga yuklansin.
OʻZBEKISTON RESPUBLIKASI OLIY XOʻJALIK SUDI PLENUMINING AYRIM QARORLARIGA OʻZGARTIShLAR KIRITISh VA OʻZ KUChINI YOʻQOTGAN DEB TOPISh TOʻGʻRISIDA
(resolution, 2008-10-30)

“Sudlar toʻgʻrisida”gi Oʻzbekiston Respublikasi Qonunining 47-moddasiga asoslanib, Oʻzbekiston Respublikasi Oliy xoʻjalik sudining Plenumi qaror qiladi: I. Oʻzbekiston Respublikasi Oliy xoʻjalik sudi Plenumining 2003-yil 28-fevraldagi “Oʻzbekiston Respublikasi Fuqarolik kodeksining talabdan boshqa shaxs foydasiga voz kechish huquqi bilan bogʻliq normalarini qoʻllashning ayrim masalalari toʻgʻrisida”gi 110-sonli qaroriga quyidagi oʻzgartish kiritilsin: 4-bandining toʻrtinchi xatboshisidagi “huquqni keltirib chiqaruvchi bitim” soʻzlari “huquqni keltirib chiqaruvchi majburiyat” soʻzlari bilan almashtirilsin. II. Oʻzbekiston Respublikasi Oliy xoʻjalik sudi Plenumining 2005-yil 23-dekabrdagi “Kassatsiya instansiyasida ishlarni koʻrishda Oʻzbekiston Respublikasi Xoʻjalik protsessual kodeksining qoʻllanilishi toʻgʻrisida”gi 136-sonli qaroriga quyidagi oʻzgartish kiritilsin: 1) rus tilidagi matnining kirish qismidagi “(novaya redaksiya)” soʻzlari chiqarib tashlansin; 2) kirish qismining uchinchi xatboshisidagi “kassatsiya shikoyati” soʻzlari “kassatsiya shikoyatlari” soʻzlari bilan almashtirilsin. III. Oʻzbekiston Respublikasi Oliy xoʻjalik sudi Plenumining 2006-yil 27-yanvardagi ““Bankrotlik toʻgʻrisida”gi Oʻzbekiston Respublikasi Qonunini xoʻjalik sudlari tomonidan qoʻllashning ayrim masalalari haqida”gi 142-sonli qaroriga quyidagi oʻzgartish kiritilsin: 1) rus tilidagi matni 8-bandining ikkinchi xatboshisidagi “zatrebuyet” soʻzi “istrebuyet” soʻzi bilan almashtirilsin; 2) 32-bandining beshinchi xatboshisidagi “Agar qarzdor tomonidan kelishuv bitimining shartlari bajarilmagan boʻlsa,” soʻzlari “Qarzdor tomonidan kelishuv bitimining shartlari bajarilmagan holda,” soʻzlari bilan almashtirilsin. IV. Oʻzbekiston Respublikasi Oliy xoʻjalik sudi Plenumining 2007-yil 28-dekabrdagi “Oʻzbekiston Respublikasi Oliy xoʻjalik sudi Plenumining ayrim qarorlariga oʻzgartish va qoʻshimchalar kiritish hamda baʼzilarini oʻz kuchini yoʻqotgan deb hisoblash toʻgʻrisida”gi 176-sonli qaroriga quyidagi oʻzgartish kiritilsin: rus tilidagi matni IV-bandining ikkinchi xatboshisidagi “ot 15-iyunya 2007 goda № 163 “O nekotorix voprosax primeneniya xozyaystvennimi sudami grajdanskogo zakonodatelstva, reguliruyuщix otvetstvennost za neispolneniye ili nenadlejaщeye ispolneniye obyazatelstv” soʻzlari “ot 15-iyunya 2007 goda № 163 “O nekotorix voprosax primeneniya aktov grajdanskogo zakonodatelstva ob imuщestvennoy otvetstvennosti za neispolneniye ili nenadlejaщeye ispolneniye obyazatelstv” soʻzlari bilan almashtirilsin. V. Oʻzbekiston Respublikasi Oliy xoʻjalik sudi Plenumining 1996-yil 1-martdagi “Davlat tasarrufidan chiqarish va xususiylashtirish bilan bogʻliq boʻlgan nizolarni koʻrishda respublika xoʻjalik sudlari tomonidan qonunchilikni tatbiq etish amaliyotining ayrim masalalari toʻgʻrisida”gi 53-sonli qarori oʻz kuchini yoʻqotgan deb topilsin.
“OʻZBEKENERGO” DAVLAT-AKSIYADORLIK KOMPANIYASI VA UNING TARKIBIY KORXONALARINING 2006 YILDAGI MOLIYAVIY-XOʻJALIK FAOLIYATI NATIJALARI BOʻYIChA HISOBLANGAN DIVIDENDLARNING BIR QISMINI USTAV SARMOYASIGA KAPITALLAShTIRISh TOʻGʻRISIDA
(resolution, 2021-02-22)

“Oʻzbekenergo” davlat-aksiyadorlik kompaniyasi va uning tarkibiy korxonalarini moliyalashtirishning qoʻshimcha manbalari hisobiga generatsiya qiluvchi quvvatlarni va elektr tarmoqlarini yanada rivojlantirishga yoʻnaltirilgan tadbirlarni amalga oshirish maqsadida Vazirlar Mahkamasi qaror qiladi: 1. “Oʻzbekenergo” davlat-aksiyadorlik kompaniyasi va uning tarkibiy korxonalarining 2006-yildagi moliyaviy-xoʻjalik faoliyati natijalariga koʻra oddiy aksiyalar boʻyicha 42175,3 mln. soʻm, shu jumladan davlat ulushi boʻyicha 28404,1 mln. soʻm dividendlar hisoblanganligi maʼlumot uchun qabul qilinsin. 2. Oʻzbekiston Respublikasi Moliya vazirligi, Iqtisodiyot vazirligi, Davlat mulki qoʻmitasi va “Oʻzbekenergo” davlat-aksiyadorlik kompaniyasining 2006-yildagi moliyaviy-xoʻjalik faoliyati natijalariga koʻra hisoblangan dividendlarning oddiy aksiyalar boʻyicha 31385,5 mln. soʻm, shu jumladan davlat ulushi boʻyicha 23192,9 mln. soʻm miqdoridagi qismini “Oʻzbekenergo” davlat-aksiyadorlik kompaniyasi va uning tarkibiy korxonalarining ustav sarmoyasiga kapitallashtirish toʻgʻrisidagi taklifiga rozilik berilsin. 3. Oʻzbekiston Respublikasi Davlat mulki qoʻmitasi “Oʻzbekenergo” davlat-aksiyadorlik kompaniyasi bilan birgalikda belgilangan tartibda: oddiy aksiyalar boʻyicha hisoblangan dividendlarning bir qismini kapitallashtirish hisobiga “Oʻzbekenergo” davlat-aksiyadorlik kompaniyasi va uning tarkibiy korxonalarining ustav sarmoyasini ilovaga muvofiq koʻpaytirsin; “Oʻzbekenergo” davlat-aksiyadorlik kompaniyasi va uning tarkibiy korxonalari aksiyalari emissiyasi prospektlarining davlat roʻyxatidan oʻtkazilishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari E.R. Shaismatov zimmasiga yuklansin.
ARAB MAMLAKATLARI BILAN IKKI TOMONLAMA HAMKORLIKNI YaNADA RIVOJLANTIRISh BOʻYIChA QOʻShIMChA TADBIRLAR REJASINI TASDIQLASh TOʻGʻRISIDA
(resolution, 2021-02-22)

Birlashgan Arab Amirliklari, Saudiya Arabistoni Qirolligi, Quvayt Davlati, Bahrayn Qirolligi, Iordaniya Hoshimiylar Qirolligi Oʻmon Sultonligi, Marokash Qirolligi bilan ikki tomonlama munosabatlarni rivojlantirish va mustahkamlash maqsadida Vazirlar Mahkamasi qaror qiladi: 1. Arab mamlakatlari bilan ikki tomonlama hamkorlikni yanada rivojlantirish boʻyicha qoʻshimcha tadbirlar rejasi ilovaga muvofiq tasdiqlansin. Ushbu qarorga ilovada koʻrsatilgan vazirliklar va idoralar – masʼul ijrochilar tasdiqlangan tadbirlarning belgilangan muddatda bajarilishini taʼminlasinlar. 2. Oʻzbekiston Respublikasi Tashqi ishlar vazirligi, Tashqi iqtisodiy aloqalar, investitsiyalar va savdo vazirligi yuqorida koʻrsatilgan Tadbirlar rejasining bajarilishi ustidan tizimli nazorat oʻrnatsin hamda natijalari toʻgʻrisida har chorakda Oʻzbekiston Respublikasi Vazirlar Mahkamasiga axborot bersinlar. Makroiqtisodiy rivojlantirish, tarkibiy oʻzgartirishlar, xorijiy investitsiyalarni jalb etish va hududlarni kompleks rivojlantirish masalalari yigʻma axborot-tahlil departamenti Huquqiy ekspertiza va xalqaro shartnomalar boshqarmasi bilan birgalikda hisobot choragidan keyingi har oyning birinchi dushanba kuni Oʻzbekiston Respublikasi Vazirlar Mahkamasi Prezidiumi majlisiga Tadbirlar rejasining bajarilishi toʻgʻrisida axborot kiritsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Tashqi ishlar vaziri V.I. Norov zimmasiga yuklansin.
OʻZBEKISTON RESPUBLIKASI PREZIDENTINING BAʼZI HUJJATLARIGA OʻZGARTISH VA QOʻSHIMCHALAR KIRITISH, SHUNINGDEK AYRIMLARINI OʻZ KUCHINI YOʻQOTGAN DEB HISOBLASH TOʻGʻRISIDA
(decree, 2025-11-26)

Oʻzbekiston Respublikasining “Qimmatli qogʻozlar bozori toʻgʻrisida” 2008-yil 22-iyuldagi OʻRQ-163-son Qonuniga muvofiq: 1. Oʻzbekiston Respublikasi Prezidentining baʼzi hujjatlariga ilovaga muvofiq oʻzgartish va qoʻshimchalar kiritilsin. 2. Quyidagilar oʻz kuchini yoʻqotgan deb hisoblansin: Oʻzbekiston Respublikasi Prezidentining “Qimmatli qogʻozlar bozorini rivojlantirishga oid qoʻshimcha chora-tadbirlar toʻgʻrisida” 1995-yil 7-sentabrdagi PF-1270-son Farmoni. 3. Mazkur Farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin. 6. Oʻzbekiston Respublikasi Prezidentining “Sugʻurta xizmatlari bozorini yanada isloh qilish va rivojlantirishga oid qoʻshimcha chora-tadbirlar toʻgʻrisida” 2008-yil 21-maydagi PQ-872-son qarori 3-bandining ikkinchi xatboshidagi “mazkur faoliyat turlarini” soʻzlari “qimmatli qogʻozlar bozorida kasb faoliyatini” soʻzlari bilan almashtirilsin.
XALQARO SHARTNOMALARNI TASDIQLASH TOʻGʻRISIDA
(resolution, 2008-10-23)

1. Quyidagilar: Oʻzbekiston Respublikasi Hukumati bilan Turkmaniston Hukumati oʻrtasida 2008-yil 10-mart kuni Toshkent shahrida imzolangan agrosanoat kompleksi sohasida hamkorlik qilish haqidagi Bitim; Oʻzbekiston Respublikasi Hukumati bilan Turkmaniston Hukumati oʻrtasida 2008-yil 10-mart kuni Toshkent shahrida imzolangan hukumat aloqasi sohasida hamkorlik qilish haqidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnomalar kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnomalar kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
“INVESTITSIYA VOSITACHILARI TOʻGʻRISIDAGI NIZOMNI TASDIQLASH HAQIDA”GI BUYRUQQA OʻZGARTIRISH VA QOʻSHIMCHALAR KIRITISH TOʻGʻRISIDA
(order, 2025-12-24)

Oʻzbekiston Respublikasi “Qimmatli qogʻozlar bozori toʻgʻrisida”gi Qonuniga hamda (Oʻzbekiston Respublikasi qonun hujjatlari toʻplami, 2008-y., 29-30-son, 278-modda) Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan “Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisida”gi nizomga (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi bosh direktorining 2002-yil 7-fevraldagi 2002-01-sonli “Investitsiya vositachilari toʻgʻrisida”gi nizomni tasdiqlash haqida”gi buyrugʻiga (2002-yil 13-mart, roʻyxat raqami 1108 — Meʼyoriy hujjatlar axborotnomasi, 2002-y., 5-son) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“UYUSHGAN BIRJADAN TASHQARI BOZORDA KORPORATIV QIMMATLI QOGʻOZLAR OLDI-SOTDISIGA DOIR BITIMLARNI AMALGA OSHIRISH TARTIBI TOʻGʻRISIDAGI NIZOMNI TASDIQLASH HAQIDA”GI BUYRUQQA OʻZGARTIRISH VA QOʻSHIMCHALAR KIRITISH TOʻGʻRISIDA
(order, 2025-01-14)

Oʻzbekiston Respublikasi “Qimmatli qogʻozlar bozori toʻgʻrisida”gi Qonuniga hamda (Oʻzbekiston Respublikasi qonun hujjatlari toʻplami, 2008-y., 29-30-son, 278-modda) Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan “Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisida”gi nizomga (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish Markazi Bosh direktori tomonidan 2004-yil 10-iyundagi 2004-13-sonli “Uyushgan birjadan tashqari bozorda korporativ qimmatli qogʻozlar oldi-sotdisiga doir bitimlarni amalga oshirish tartibi toʻgʻrisidagi nizomni tasdiqlash haqida”gi buyrugʻiga (2004-yil 16-iyul, roʻyxat raqami 1384 — Oʻzbekiston Respublikasi qonun hujjatlari toʻplami, 2004-y., 28-son, 325-modda) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
“KORPORATIV QIMMATLI QOGʻOZLAR BILAN REPO BITISHUVLARNI AMALGA OSHIRISH TOʻGʻRISIDAGI NIZOMNI TASDIQLASH HAQIDA”GI BUYRUQQA OʻZGARTIRISH VA QOʻSHIMCHALAR KIRITISH TOʻGʻRISIDA
(order, 2025-12-24)

Oʻzbekiston Respublikasi “Qimmatli qogʻozlar bozori toʻgʻrisida”gi Qonuniga hamda (Oʻzbekiston Respublikasi qonun hujjatlari toʻplami, 2008-y., 29-30-son, 278-modda) Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan “Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisida”gi nizomga (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish Markazi Bosh direktori tomonidan 2004-yil 15-iyuldagi 2004-16-sonli “Korporativ qimmatli qogʻozlar bilan repo bitishuvlarni amalga oshirish toʻgʻrisidagi nizomni tasdiqlash haqida”gi buyrugʻiga (2004-yil 6-avgust, roʻyxat raqami 1396 — Oʻzbekiston Respublikasi qonun hujjatlari toʻplami, 2004-y., 31-son, 361-modda) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.